Små (gjerne 2-3 millimeter), avlange, fint, hårete, rødbrune strandgravere. Hodet er forholdsvis stort med nokså lange kjever (mandibler) og en framskutt, mer eller mindre trekantet "snute". Pronotum er rundet, mye bredere enn langt, med en markert innskjæring mellom pronotum og de jevnbrede dekkvingene. Beina er korte og kraftige, leggene på forbeina med flere lange pigger.